
VENDIM
Nr. 477, datë 10.7.2019

PËR DISA NDRYSHIME NË VENDIMIN NR. 607, DATË 27.10.2017, TË KËSHILLIT TË MINISTRAVE, “PËR KALIMIN E MJEDISEVE TË NDËRTESËS “GODINA E INOVACIONIT” NË PËRGJEGJËSI ADMINISTRIMI TË AGJENCISË KOMBËTARE TË SHOQËRISË SË INFORMACIONIT (AKSHI)”, TË NDRYSHUAR

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Zëvendëskryeministrit, Këshilli i Ministrave

VENDOSI:

1. Në vendimin nr. 607, datë 27.10.2017, të Këshillit të Ministrave, bëhen këto ndryshime: 
a) Pika 2 ndryshohet, si më poshtë vijon:
 “2. Autoritetit Kombëtar për Certifikimin Elektronik dhe Sigurinë Kibernetike (AKCESK) dhe Qendrës së Koordinimit Kundër Ekstremizmit të Dhunshëm t’u jepen në përdorim mjediset në katin e parë (1) të ndërtesës “Godina e inovacionit”, për ushtrimin e veprimtarisë së tyre administrative, sipas planimetrisë në shtojcën 1, që i bashkëlidhet këtij vendimi.”.
b) Në pikën 3, fjalët “… deri më 30 qershor 2019 …” zëvendësohen me “… deri më 31 dhjetor 2019 …”.
2. Ngarkohen Kryeministria, Agjencia Kombëtare e Shoqërisë së Informacionit, Autoriteti Kombëtar për Certifikimin Elektronik dhe Sigurinë Kibernetike, Qendra e Koordinimit Kundër Ekstremizmit të Dhunshëm dhe Agjencia Shtetërore e Kadastrës për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

SHTOJCA 1
GODINA E INOVACIONIT
KATI I PARË (1)

